קונצרט המחווה לדיאנה

**קונצרט המחווה לדיאנה** (באנגלית: **Concert for Diana**) היה מופע צדקה שנערך באצטדיון וומבלי, לזכרה של הנסיכה דיאנה ב-1 ביולי 2007, בו הייתה אמורה לחגוג את יום הולדתה ה-46, ולפני יום השנה העשירי למותה ב-31 באוגוסט אותה שנה. הקונצרט נערך בחסותם של שני בניה של דיאנה, הנסיך ויליאם והנסיך הארי, שסייעו לארגן הופעות של רבים מהבדרנים והזמרים המפורסמים בעולם. ההכנסות מהקונצרט נתרמו ליוזמות צדקה של דיאנה, ויליאם והארי.

הקונצרט שודר ב-140 מדינות לקהל מוערך של 500 מיליון צופים. בדצמבר 2006 הוצעו למכירה 22,500 כרטיסים לקונצרט, והם אזלו תוך 17 דקות. 63,000 איש הגיעו לאצטדיון וומבלי כדי לצפות בהופעות. בסיום ההופעות, הוצג מונטאז' וידאו של דיאנה כילדה, בליווי השיר "These Are the Days of Our Lives " של להקת קווין.

הקונצרט החל בשעה 16:00 שעון בריטניה ונמשך מעט יותר משש שעות, כולל שתי הפסקות קצרות במהלך השידור. סט DVD של הקונצרט המלא יצא ב-5 בנובמבר 2007, וגרסת Blu-ray באיכות HD של הקונצרט המלא והסרט התיעודי יצאה בנובמבר 2008.

## הכנות
בראיון לפני הקונצרט, הנסיך ויליאם ציין את מייקל ג'קסון כאחד מאמני המוזיקה האהובים ביותר על דיאנה, אך ג'קסון לא הופיע בתוכנית.

באחת מכתבות הצהובון הרבות שצצו סביב ההופעה וקונצרט Live Earth בשבוע שלאחר מכן, נטען כי מדונה, הרד הוט צ'ילי פפרס, קין ואמנים נוספים היו אמורים להשתתף גם הם בקונצרט למען דיאנה, אך העדיפו להשתתף ב-Live Earth.

קתרין מידלטון, כיום אשתו של הנסיך ויליאם, וצ'לסי דייווי, שהייתה אז חברתו לשעבר של הנסיך הארי, נכחו גם הן בקונצרט, ונטען כי אף היו מעורבות בסיוע בתכנון האירוע.

גיטריסט להקת קווין, בריאן מיי, היה צפוי להופיע לצד ג'וס סטון בגרסתה לשיר Under Pressure, אך ביטל את השתתפותו לאחר שגילה שהעיבוד החדש לשיר של להקתו "שונה מהמקור".

## ציר זמן
### סדר ההופעות
שמאל|ממוזער|200x200 פיקסלים|הופעה של טייק דאת
שמאל|ממוזער|200x200 פיקסלים|ההופעה השנייה של אלטון ג'ון

# **[[אלטון ג'ון]]** – Your Song
# **[[דוראן דוראן]]** – (Reach Up for The) Sunrise, The Wild Boys ו-Rio
# **[[ג'יימס מוריסון]]** – You Give Me Something ו-Wonderful World
# **[[לילי אלן]]** – LDN ו-Smile
# **[[פרגי (זמרת)|פרגי]]** – Glamorous ו-Big Girls Don't Cry
# **The Feeling** – Fill My Little World ו-Love It When You Call
# **[[פארל ויליאמס]]** – Drop It Like It's Hot ו-She Wants To Move
# **[[נלי פורטדו]]** – Say It Right, I'm Like A Bird ו-Maneater
# **[[הבלט האנגלי הלאומי|הבלט הלאומי האנגלי]]** – אגם הברבורים (מערכה רביעית)
# **[[סטטוס קוו (להקה)|סטטוס קוו]]** – Rockin' All Over the World
# **[[ג'וס סטון]]** – You Had Me ו-Under Pressure
# **[[רוג'ר הודג'סון]]** – מחרוזת סופרטרמפ (Dreamer, The Logical Song ו-Breakfast in America) ו-Give A Little Bit
# **אורסון** – Happiness ו-No Tomorrow
# **[[טום ג'ונס]]** – Kiss, I Bet You Look Good on the Dancefloor ו-Ain't That A Lot of Love? (עם ג'וס סטון)
# **[[ויל יאנג|וויל יאנג]]** - Switch It On
# **[[נטשה בדינגפילד]]** - Unwritten
# **[[בריאן פרי]]** – Slave to Love, Make You Feel My Love ו-Let's Stick Together
# **[[אנסטייז'ה|אנסטסיה]]** – Superstar
# **קוני פישר ואנדראה רוס** – Memory
# **[[אנדראה בוצ'לי]]** – The Music of the Night
# **[[ג'וש גרובן]]** ו**[[שרה ברייטמן]]** - All I Ask of You
# **[[דוני אוסמונד]]**, **[[ג'ייסון דונובן]]**, **לי מיד** **וצ'יקנצ'שד** – Any Dream Will Do
# **[[רוד סטיוארט]]** – Maggie May, Baby Jane ו-Sailing
# **[[קניה וסט|קניה ווסט]]** – Gold Digger, Touch the Sky, Stronger, Diamonds from Sierra Leone ו-Jesus Walks
# **[[שון קומבס|פ. דידי]]** – I'll Be Missing You
# **[[טייק ד'את|טייק דאת]]** – Shine, Patience and Back for Good
# **[[ריקי ג'רווייס|ריקי ג'רוויס]]** – Freelove Freeway (עם מקנזי קרוק), Chubby Little Loser
# **אלטון ג'ון** – Saturday Night's Alright For Fighting, Tiny Dancer ו-Are You Ready For Love

### סדר הדוברים
# **[[ויליאם, נסיך ויילס|הנסיך ויליאם]]** ו**[[הנסיך הארי, דוכס סאסקס|הנסיך הארי]]**
# **[[סיינה מילר]]** ו**[[דניס הופר]]**
# **[[קיפר סאת'רלנד]]**
# **[[ראיין סיקרסט]]**, **[[סיימון קאוול]]** **[[רנדי ג'קסון|ורנדי ג'קסון]]**
# **נטשה קפלינסקי**
# **דניס הופר**
# **[[פרן קוטון]]**
# **[[ג'יליאן אנדרסון]]**
# **[[בוריס בקר]]** ו**[[ג'ון מקנרו]]**
# **[[טוני בלייר]]**
# **קאט דילי**
# **[[פטסי קנזיט]]**
# **[[ג'יימי אוליבר]]**
# **[[דייוויד בקהאם]]**
# **[[בן סטילר]]**
# **[[ריקי ג'רווייס]]**
# **הנסיך ויליאם** ו**הנסיך הארי**
# **[[נלסון מנדלה]]**

### מפיקים
* גרהם פולן
* ג'פרי מתיוס
* פיל כריסטנסן

### משתתפים
* הנסיך ויליאם (נסיך ויילס מאז 2022)
* הנסיך הארי (דוכס סאסקס מאז 2018)
* שרה, דוכסית יורק
* הנסיכה ביאטריס מיורק
* הנסיכה יוג'יני מיורק
* פיטר פיליפס
* זארה פיליפס (זארה טינדל מאז 2011)
* נציגי משפחת ספנסר
* קתרין מידלטון (נסיכת ויילס מאז 2022) עם הוריה קרול ומייקל מידלטון, אחיה הצעיר ג'יימס מידלטון ואחותה הצעירה פיפה מידלטון
* צ'לסי דייוי
* דייוויד פורניש
* מייק טינדל
* אוטום פיליפס
* פיצ'ס גלדוף

בעלה לשעבר של דיאנה, המלך צ'ארלס השלישי (אז נסיך ויילס), לא היה בין הצופים. יחד עם המלכה, ראש הממשלה דאז גורדון בראון וקודמו טוני בלייר, הוא היה בין האורחים בטקס האזכרה ב-31 באוגוסט 2007 בקפלת המשמר בוסטמינסטר.

## שידור
הקונצרט שודר ב-140 מדינות. ג'יימי תיאקסטון, פרן קוטון וקלאודיה וינקלמן הנחו את המשדר עבור ה-BBC וערוצי טלוויזיה רבים אחרים ברחבי העולם. בארצות הברית, הנחו את השידור של VH1 עאמר חלים, קייט ת'ורנטון ודייב ברי .

באוסטרליה שודר המופע בערוץ FOX8 בהנחיית מולי מלדרום (ומשדר ערוך של רגעים נבחרים שודרה בערוץ 9).

בקנדה, הקונצרט שודר בשידור חי ב-CTV ואחריו משדר ערוך בשעת צפיית השיא בן שעתיים של קטעים נבחרים.

באיטליה שודר הקונצרט בערוץ הלוויין Sky Vivo ובתחנת הרדיו המסחרית RTL 102.5 .

בבריטניה שודר הקונצרט ב-BBC One, BBC HD ו-BBC Radio 2.

בארצות הברית MTV Live ו־VH1 שידרו את הקונצרט בשידור חי החל מה-11 בבוקר (שעון החוף המזרחי), וצפו בו כמעט פי שניים צופים מאשר במופע Live 8 בשנת 2005.

ערוץ VH1 Latin America שידר את הקונצרט באמריקה הלטינית, הקריביים ומרכז אמריקה.

DStv שידרה את המופע באפריקה בערוץ ייעודי לאירוע. Star TV שידרו את המופע ברחבי אסיה, למעט יפן, שם שודר השידור על ידי WOWOW .

מספר גופי שידור שידרו את הקונצרט באירופה. בחלק מהמדינות צפו במופע כולו בשידור חי, ואילו אחרות שידרו רק קטעים ממנו.

## הכנסות
כל ההכנסות מהקונצרט עברו לארגוני צדקה שבחרו הנסיכים ויליאם והארי, וכללו את "קרן הזיכרון של דיאנה", "סנטרפוינט" ו"סנטבאלה", ארגון צדקה שהקימו הנסיך הארי והנסיך סייסו מלסוטו לסיוע לילדים ובני נוער בלסוטו, במיוחד כאלה שהתייתמו מאיידס.

במהלך שידור הקונצרט, דיאנה זכתה לשבחים על עבודתה עם Chain of Hope, מועדון הבאולינג של לוטון, וארגוני הצדקה של אגודת החירשים הבריטית. היא זכתה גם לשבחים על עבודתה עם הצלב האדום הבריטי בסיוע להפצת מידע על מוקשים באנגולה.

## קישורים חיצוניים
* 
* 

## הערות שוליים

קטגוריה:2007 במוזיקה
קטגוריה:הנצחת דיאנה, הנסיכה מוויילס
קטגוריה:מופעי צדקה